Datum: 10. 3. 2024

Na podlagi Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR), Uredbe o stvarnem premoženju države in samoupravnih lokalnih skupnosti (Uradni list RS, št. 31/18) ter 37. člena Odloka o ustanovitvi javnega zavoda Lutkovno gledališče Maribor (MUV št. 22/2004) in 20. člena Odloka o spremembah in dopolnitvah Odloka o ustanovitvi javnega zavoda Lutkovnega gledališča Maribor (MUV št. 22/2004, 33/2010, 4/2015, 25/2023), ki ga zastopa direktorica Katarina Klančnik Kocutar dna 14. 3. 2024 objavlja

**Javno povabilo za zbiranje ponudb za uporabo gostinskih prostorov v Zunanjem avditoriju LGM za izvajanje programsko – gostinske dejavnosti**

Vsebina:

1. Uvod
2. Predmet javnega povabila
3. Namembnost površin
4. Pogoji
5. Višina najemnine in čas trajanja najema
6. Sestavni deli ponudbene dokumentacije
7. Merila za izbor in reference
8. Veljavnost ponudbe
9. Sklenitev pogodbe
10. Dokumenti, ki sestavljajo ponudbo
11. **UVOD**

Postopek oddaje stvarnega premoženja vodi in izbere ponudnika upravljavec tega premoženja na podlagi Odloka o ustanovitvi javnega zavoda Lutkovno gledališče Maribor (MUV št. 22/2004, 33/2010, 4/2015, 25/2023, v nadaljevanju Odlok)

**Lutkovno gledališče Maribor (v nadaljnjem besedilu: LGM), Vojašniški trg 2 A, 2000 Maribor, DŠ: 39815480, ki ga zastopa direktorica Katarina Klančnik Kocutar** (v nadaljevanju LGM)**.**

Stvarno premoženje, ki se oddaja v uporabo, je del objekta LGM, in je namenjen za izvajanje programsko-gostinske dejavnosti, cilj pa je zagotovitev kakovostne in raznovrstne gostinske ponudbe ter programa za obiskovalce LGM, organizacijske enote Kulturne četrti Minoriti in druge širše javnosti.

Dokumentacija javnega povabila je na voljo ves čas trajanja javnega povabila, torej **od 14. 3. do 4. 4. 2024** na spletni strani LGM www.lgm.si in na spletni strani organizacijske enote Minoriti www.minoriti.si ali na naslovu Vojašniški trg 2a, 2000 Maribor.

Dodatne informacije oz. vprašanja v zvezi z javnim povabilom lahko zastavite na elektronski naslov tajnistvo@lg-mb.si.

1. **PREDMET JAVNEGA POVABILA**

Predmet tega javnega povabila je oddaja delno opremljenega gostinskega prostora v Zunanjem avditoriju LGM za izvajanje programsko-gostinske dejavnosti:

* Nepremičnina »Zunanji avditorij Lutkovnega gledališča Maribor« na Vojašniškem trgu 2a v Mariboru, na zemljišču parc. št. 2004 in 2005, vse k.o. Maribor – grad (gostinski prostor pod tribunskim delom Avditorija), ki je s sklepom MOM opredeljena kot javna kulturna infrastruktura;
* Lutkovno gledališče Maribor je na podlagi Odloka upravljalec nepremičnine;
* Površina: cca. **150m2**, letni vrt.

**Ponudbo je mogoče oddati le za celoten predmet povabila.**

1. **NAMEMBNOST POVRŠIN, KI SO PREDMET JAVNEGA POVABILA**

Namen oddaje prostorov v uporabo je dopolniti dejavnost LGM z gostinskimi storitvami, ki podpirajo dejavnosti LGM in oživitev prostora, ki bo s programom in gostinsko ponudbo namenjen širši javnosti. Ponudnik mora vzpostaviti »gostinski prostor pod tribunskim delom Avditorija« kot avditorijsko kavarno – letni vrt in ponujati program in ponudbo, ki je primerna za kulturno kavarno. Pričakuje se, da se ponudba vsebinsko inovativno navezuje na delovanje LGM. Pričakuje se ponudba kvalitetnih prigrizkov in napitkov.

1. **PODPORA DEJAVNOSTI LGM Z GOSTINSKIMI STORITVAMI:**

Pod podporo dejavnosti LGM štejejo gostinske storitve in prostorske kapacitete, ki jih ponudnik ponudi LGM brezplačno ob posameznih dogodkih. LGM najavi termin in značaj svojih dogodkov, ki so predmet tega sodelovanja najkasneje mesec dni pred dogodkom. Spodaj naštete prostorske kapacitete, dejavnosti in storitve ponudnik ponuja LGM brezplačno:

* podpora pri izvedbi premier in drugih svečanih dogodkov;
* podpora pri izvedbi kulturnih dogodkov – Poletni lutkovni pristan, Letni kino Minoriti in drugi kulturni dogodki in strokovna srečanja (brezplačna uporaba prostora; popusti pri gostinski ponudbi in programu po dogovoru),
* že dogovorjeni in zasedeni termini v terminu od 1. 6. do 15. 9. 2024.

Pri vseh zgoraj naštetih dogodkih LGM lahko v lastni organizaciji brezplačno ponuja hrano in pijačo; pri čemer ostaja ponudba hrane in pijače ponudnika plačljiva.

LGM in ponudnik lahko sklepata dodatne dogovore, ki dopolnjujejo njuno sodelovanje. Dogovori se sklepajo pisno.

1. **PROGRAM IN GOSTINSKA PONUDBA PONUDNIKA:**

Pod oživitev prostora štejejo programske in gostinske storitve, ki jih ponudnik ponuja širši javnosti.

Ponudnik izven zgoraj navedenih terminov – dogodkov v LGM, ko z gostinsko ponudbo podpira dogodke LGM, izvaja gostinsko ponudbo ter kulturni program. Ponudnik soglaša, da se bo pri lastni organizaciji dogodkov, prireditev ali tematskih večerov vedno prilagajal programu LGM, tako v časovnem kot v vsebinskem smislu ter da njegova dejavnost nikoli ne bo motila delovanja LGM. LGM bo ponudniku pravočasno posredoval svoj mesečni program, najkasneje ob začetku vsakega meseca (do 5. v mesecu).

Ponudnikov program in gostinska ponudba sta obvezni prilogi tega javnega poziva. Pričakuje se celovita ponudba, ki smiselno dopolnjuje oba segmenta (gostinski in programski) z identiteto lokala, njegovo tradicijo in delovanjem LGM. Pričakuje se, da ponudnik organizira minimalno 10 dogodkov.

1. **OPREMA**

Ponudnik je dolžan sam dodatno opremiti prostore lokala – letnega vrta. Za opremo mora ponudnik pridobiti prehodno soglasje LGM. Pri umestitvi opreme v zunanji prostor mora v celoti slediti smernicam LGM in zanjo pridobiti predhodno pisno soglasje.

1. **OBRATOVALNI ČAS**

Obratovalni čas lokala od 1. junija do vsaj 15. septembra, vsak dan v skladu s skupnimi interesi, med vikendi in v času dogodkov, z možnostjo podaljšanja glede na programsko ponudbo LGM oz. ponudnika in zakonske možnosti. Odpiralni čas dogovorita LGM in ponudnik.

Morebitna odstopanja so možna po predhodnem soglasju LGM in pod pogojem ustrezne prijave javne prireditve oz. zakonskih določil.

LGM se obvezuje, da bo svoje dogodke, za katere se pričakuje podpora ali koordinacija, napovedoval 14 dni vnaprej.

1. **POGOJI**

Vsak ponudnik se lahko prijavi le z eno ponudbo. V primeru lastniških povezav ponudnikov velja pravilo, da se na javno povabilo ne sme prijaviti ponudnik, v katerem ima več kot 10 % lastniški delež oseba, ki je (so)lastnik drugega ponudnika, ki je oddalo ponudbo na to povabilo.

Ponudnik je dolžan pri pripravi upoštevati vse splošne in posebne pogoje, navedene v javnem povabilu. V kolikor ponudnik ne bo izpolnil katerega izmed navedenih pogojev, bo njegova ponudba izločena iz nadaljnjega postopka ocenjevanja. Ponudba, v kateri bo ponudnik opredelil drugačno vsebino splošnih ali posebnih pogojev, se šteje kot nova ponudba, ki je ne bo mogoče upoštevati in bo izločena.

* 1. **SPLOŠNI POGOJI**
* Ponudnik bo upošteval pravila varovanja ter požarnega reda LGM;
* Ponudnik je sam odgovoren za spoštovanje določil s področja davčnih obveznosti, opravljanja gospodarske dejavnosti, delovnega prava in ostalih predpisov, ki urejajo izvajanje navedene dejavnosti ter upoštevanje odlokov Mestne občine Maribor, ki urejajo delovanje ponudnika;
* Ponudnik soglaša, da se o poimenovanju avditorijske kavarne uskladi z LGM oziroma, da ostaja v veljavi ime »Pod hrastom«;
* Ponudnik soglaša, da ne bo spreminjal vizualne podobe in razporeditve lokala brez predhodnega pisnega soglasja LGM;
* Ponudnik soglaša, da se bo pri lastni organizaciji dogodkov, prireditev ali tematskih večerov prilagajal programu LGM, tako v časovnem kot v vsebinskem smislu. V ta namen bo izvajana redna koordinacija med ponudnikom in LGM, v okviru katere bo določen izvedben plan dogodka. Pred izvedbo lastnega programa je ponudnik dolžan pridobiti predhodno pisno soglasje LGM, pri čemer se slednji v vsakem primeru navaja kot koproducent ali partner izvedenih dogodkov;
* Uporaba Avditorija je v domeni LGM. Ponudnik soglaša, da bo v času kulturnih dogodkov zagotovil gostinsko podporo dogajanju v Avditoriju. Ponudnik se strinja, da bo sodeloval kot programsko-kreativna podpora dogajanju v Avditoriju;
* Ponudnik se bo z LGM uskladil za optimalen delovni čas;
* Elementi opreme prostorov in naprave, ki jih bo ponudnik uporabljal za obratovanje gostinskih programov in gostinskih objektov, morajo zadoščati vsem zakonskim predpisom za obratovanje gostinske dejavnosti ter sanitarno-tehničnim pogojem;
* Ponudnik je dolžan na svoje stroške skrbeti za red, čistočo ter potrebno vzdrževanje in servisiranje celotnega predmeta uporabe in izvajati popravila, ki so posledica normalne rabe;
* Ponudnik je dolžan površine in predmet uporabe sproti očistiti vsak dan po obratovanju najkasneje do 8.00 zjutraj ter ob vikendih in praznikih najkasneje do 9.00;
* Ponudnik se obvezuje, da bo upošteval pravila dostave: za dnevno dostavo bo uporabljal za to določene prostore in tehniko, ki je na voljo;
* Ponudnik soglaša, da se opremljeni prostori oddajajo v uporabo po sistemu videno – najeto;
* Ponudnik prostorov, ki so predmet pogodbe, ne sme oddati v uporabo drugemu najemniku;
* Ponudnik je dolžan ločevati odpadke in poskrbeti za njihovo pravilno odlaganje.
  1. **VSEBINSKI POGOJI**

Ponudnik se zavezuje, da bo v prostoru, ki je predmet te pogodbe, opravljal programsko-gostinsko dejavnost na kakovostni ravni, ki bo usklajena z lokacijo, namenom in ambientom LGM ter v skladu z vsemi pogoji, določenimi v javnem povabilu.

**Gostinska ponudba:**

* Hrana: Predvidena je ponudba enostavnih toplih in hladnih prigrizkov.
* Pijače in napitki: predvidena je ponudba toplih in hladnih napitkov (izbrane kave in čaji), brezalkoholnih in alkoholnih pijač. Obvezno je točenje vode iz pipe.

Ponudba pijače in prigrizkov oziroma koncept gostinske ponudbe je obvezna priloga k ponudbi (predlog gostinske ponudbe).

Obvezna je strežba pri mizah in točilnem pultu.

**Programska ponudba:**

Predvidena je organizacija manjših in srednje velikih dogodkov (do 200 obiskovalcev) in sodelovanje pri velikih dogodkih (do 520 obiskovalcev), družabnih večerih in drugih kulturnih prireditvah, ki pomembno bogatijo in dopolnjujejo mestno ponudbo.

* Ponudba kulturnih programov je obvezna priloga k ponudbi (predlog programske ponudbe).
* Ponudnik se obvezuje, da bo o dodatnih programskih aktivnostih pravočasno obvestil LGM.
* Ponudnik se obvezuje, da bo prevzel stroške organizacije koncertov in vse povezane stroške, ki s tem nastanejo.
  1. **POGOJI ZA UDELEŽBO V POSTOPKU JAVNEGA ZBIRANJA PONUDB**

Pri javnem zbiranju ponudb lahko sodelujejo pravne osebe, ki imajo sedež na območju Republike Slovenije (RS) oziroma na območju države članice Evropske unije (EU) in fizične osebe (samostojni podjetnik ali fizična oseba, ki opravlja dejavnost), ki so državljani oziroma državljani države članice EU.

Državljani oziroma pravne osebe države članice EU morajo priložiti listine in dokazila, ki jih izdajajo institucije v njihovih državah, ki so enakovredne institucijam od katerih se zahtevajo listine in dokazila za slovenske državljane oziroma pravne osebe. V kolikor takšnih dokazil – potrdila o poravnanih davčnih obveznostih ali potrdila o neblokiranem računu ne morejo pridobiti, morajo predložiti lastno izjavo overjeno pri notarju, s katero pod kazensko in materialno odgovornostjo izjavijo, da imajo poravnane davčne obveznosti in nimajo blokiranega računa. Vsi dokumenti, dokazila, potrdila in druge listine, razen osebnega dokumenta, morajo biti predloženi v slovenskem jeziku. Dokumenti, ki bodo predloženi v tujem jeziku, morajo biti prevedeni v slovenski jezik in overjeni s strani pooblaščenega sodnega prevajalca. Prevod mora biti priložen v ponudbi skupaj z originalnim dokumentom.

Pri javnem zbiranju ponudb ne morejo sodelovati cenilec inčlani komisije, ter z njimi povezane osebe.Za povezano osebo se štejejo:

* fizična oseba, ki je s članom komisije ali cenilcem v krvnem sorodstvu v ravni vrsti do katerega koli kolena, v stranski vrsti pa do tretjega kolena, ali ki je s članom komisije ali cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oziroma partnerska zveza prenehala ali ne,
* fizična oseba, ki je s članom komisije ali cenilcem v odnosu skrbništva ali posvojenca oziroma posvojitelja,
* pravna oseba, v kapitalu katere ima član komisije ali cenilec delež večji od 50 odstotkov in
* druge osebe, s katerimi je glede na znane okoliščine ali na kakršnem koli pravnem temelju povezan član komisije ali cenilec, tako da zaradi te povezave obstaja dvom o njegovi nepristranskosti pri opravljanju funkcije člana komisije ali cenilca.

1. **VIŠINA NAJEMNINE IN ČAS TRAJANJA NAJEMA**

Pogodba o uporabi se sklepa za določen čas, za obdobje od 1. 6. do 15. 9. z zakonitim odpovednim rokom. Predviden začetek pogodbenega razmerja je 1. 6. 2024. Najemnina se bo obračunavala vnaprej, z rokom plačila do 5. v mesecu za tekoči mesec.

Ob ugodnem izteku sezone ima najemnik prednostno pravica za programsko-gostinsko sodelovanje v prihodnji sezoni.

Najemnina bo določena na podlagi ponudbe najugodnejšega ponudnika, ki bo izbran na tem javnem povabilu.

Minimalna najemnina za uporabo prostorov je 1.950,00 € mesečno.

Način obračuna najemnine:

Najemnik bo za najem poslovnega prostora dolžan plačevati najemnino, ki se oblikuje v odstotku in sicer 7% od čistih prihodkov od prodaje v obdobju trajanja najema, ki jih najemnik realizira na lokaciji, ki je predmet najema, s tem, da fiksni znesek mesečne najemnine znaša ponujena fiksna mesečna najemnina, ki jo najemnik ponudi v ponudbi in jo plača ne glede na mesečni promet in predstavlja akontacijo najemnine, ki se plačuje vsak mesec sproti.

Najemnina se plačuje v enakih mesečnih obrokih, na način, da najemnik plačuje akontacijo najemnine v višini ponujene fiksne mesečne najemnine, po zaključku pogodbenega razmerja pa mu bo na podlagi čistih prihodkov od prodaje v obdobju trajanja najema s strani najemodajalca izračunan in obračunan še preostali del najemnine, v kolikor bo le ta presegala znesek fiksne mesečne najemnine preračunane na čas trajanja najema in jo bo najemnik dolžan plačati v enkratnem znesku najkasneje do 1. 12. 2024.

Najemnik se zavezuje podatke o čistih prihodkih od prodaje najemodajalcu posredovati v roku enega meseca po poteku pogodbenega razmerja, na podlagi navedenih podatkov bo najemodajalec najemniku izračunal preostali del najemnine. Najemnik je dolžan prikazati te podatke posebej za ta predmet najema.

Stroški porabljene vode, kanalščine in elektrike se obračunavajo po dejanski porabi – ponudnik jih poravna do 15. v mesecu za pretekli mesec na podlagi prejetega računa s strani LGM. Ostale funkcionalne stroške poravnava ponudnik direktno dobaviteljem (odvoz smeti).

Vsa potrebna dovoljenja za obratovanje pridobi najemnik sam.

Najemnik je dolžan ob začetku sodelovanja LGM položiti varščino v višini ene mesečne najemnine. Varščino lahko LGM porabi za poravnavo morebitne škode, ali za pokritje zapadle neplačane mesečne najemnine. Če omenjene okoliščine ne nastanejo, bo LGM vrnila varščino v 30 dneh od dneva, ko bo najemnik izpraznil prostore.

1. **SESTAVNI DELI PONUDBENE DOKUMENTACIJE**

Ponudba se bo štela za popolno, če bo ponudnik predložil vse zahtevane dokumente v predpisani obliki in vrstnem redu. Neprimerna ponudba je tista ponudba, ki ne izpolnjuje pogojev, vezanih na vsebino predmeta javnega povabila in zato ne izpolnjuje v celoti zahtev naročnika, določenih v dokumentaciji javnega povabila in se zato izloči.

Ponudnik mora oddati izpolnjen obrazec Ponudba s podatki o ponudniku (Obrazec 1).

Ponudnik mora oddati izpolnjene dokumente, ki so lahko tudi fotokopije (v primeru, da bo naročnik naknadno zahteval originalno dokazilo, ga mora ponudnik prinesti na vpogled), pri čemer se za izhodišče določitve starosti dokumentov upošteva rok za odpiranje ponudb:

* Registracijo podjetja ali redni izpis iz sodnega registra za dejavnost (katere predmet je zapisan v javnem povabilu), oz. priglasitveni list (za s.p.), ki ni starejši od 15 dni od javne objave tega povabila, iz katere izhaja, da je ponudnik registriran za opravljanje gostinske in ustrezne programske dejavnosti;
* Potrdilo, da proti ponudniku ni uveden postopek prisilne poravnave, stečajni ali likvidacijski postopek (podjetja predložijo potrdila pristojnega okrožnega sodišča, gospodarski oddelek, sodni register) – dokument ne sme biti starejši od 15 dni od javne objave tega povabila;
* Potrdilo o solventnosti na transakcijskem računu za pravne osebe, ki ni starejše od 15 dni od roka za odpiranje ponudb;
* Potrdilo, da je prijavitelj poravnal davke, prispevke in druge obvezne dajatve, določene z zakonom, ki ga izda pristojni organ in ni starejši od 15 dni od roka odpiranja ponudb;
* predlog Programske ponudbe;
* predlog Gostinske ponudbe;
* predlog Gostinske opreme.

**Ponudnik mora v svoji ponudbi predložiti predlog Gostinske ponudbe in predlog Programske ponudbe.**

Poleg naštetega je priporočen ogled gostinskega lokala. **Ogled bo mogoč dne 26. in 27. 3. 2024 ob 11. uri** na lokaciji: Vojašniški trg 2A, 2000 Maribor. Prosimo za najavo ogleda.

**IZPOLNJENA, PODPISANA IN ŽIGOSANA IZJAVA**

Ponudnik mora oddati izpolnjeno, podpisano in žigosano izjavo, s katero pod kazensko in materialno odgovornostjo zagotavlja, da (Obrazec 3):

* sprejema vse pogoje dokumentacije javnega povabila,
* ni posredoval zavajajočih podatkov,
* je zanesljiv, sposoben upravljanja, ima izkušnje in ugled ter zaposlene, ki so sposobni izvesti pogodbene zahteve,
* mu zakon ne prepoveduje sklenitve pogodbe,
* mu v zadnjih petih letih ni bila izdana pravnomočna sodna ali upravna odločba, s katero mu je prepovedano opravljati dejavnost, ki je predmet javnega povabila,
* njegovo poslovanje ni s sodno ali drugo prisilno odločbo ustavljeno,
* ni noben od (so)lastnikov podjetja, ki oddaja ponudbo obenem tudi več kot 10 % (so)lastnik drugega podjetja, ki bo oddalo prijavo na to javno povabilo.

1. **MERILA ZA IZBOR IN REFERENCE**

Ponudnik bo izbran na podlagi naslednjih meril:

1. Mesečna najemnina
2. Reference ponudnika
3. Program ponudnika

V LGM se obvezuje k sestavi tričlanske komisije, ki bo pregledala in ocenila ponudbe, reference in program ponudnikov. Komisija bo sestavljena iz dveh članov LGM in enega člana MOM.

1. MESEČNA NAJEMNINA

**Pri tem merilu lahko ponudnik prejme največ 40 točk.**

*Obrazložitev: Najvišja ponujena najemnina se ovrednoti s 40 točkami. Nižje ponujene najemnine prejmejo ustrezno manjše število točk glede na razmerje z najvišjo ponudbo.*

1. REFERENCE PONUDNIKA

**Pri tem merilu lahko ponudnik prejme največ 10 točk.**

Ponudnik mora kot pogoj predložiti vsaj eno ustrezno in potrjeno referenco s strani referenčnega naročnika in izpolniti referenčno listo (Obrazec 2). Z referencami so mišljene ponudnikove izkušnje pri izvajanju programsko-gostinske dejavnosti v zadnjih dveh letih. Reference morajo biti opisane in ustrezno dokumentirane (npr. potrdilo najemodajalca prostorov, naslov spletne strani, certifikati, pohvale in priznanja, morebitna priporočila). Upoštevane bodo tiste reference, ki se nanašajo na dejavnosti javnega povabila.

*Obrazložitev: Za vsaj eno primerno referenco za izvajanje programsko-gostinske dejavnosti v zadnjih dveh letih ponudnik prejme 5 točk. Če se referenca nanaša na izvajanje programsko-gostinske dejavnosti na prizoriščih s kulturno-prireditvenim programom se referenca ovrednoti z dodatnimi 5 točkami.*

1. PROGRAM PONUDNIKA

**Pri tem merilu lahko ponudnik prejme največ 50 točk.**

Program se nanaša tako na gostinsko ponudbo kot tudi na kulturno ponudbo.

**Gostinska ponudba** pomeni prodajo toplih in hladnih prigrizkov, slaščic, prodajo toplih in hladnih napitkov ter točenje pijače. LGM pričakuje atraktivno in raznoliko ponudbo ter celovito povezavo s programsko vsebino LGM in celostnim konceptom ponudnika.

***Obrazložitev:***

*Pri gostinski ponudbi lahko ponudnik zbere največ* ***20 točk****, ocenjuje se: raznovrstnost in kvaliteta:*

* *najmanj 10 ali več vrst toplih napitkov* ***–******4 točke****,*
* *najmanj 5 ali več vrst brezalkoholnih pijač* ***–******4 točke****,*
* *najmanj 5 ali več vrst alkoholnih pijač* ***–******3 točke****,*
* *najmanj 5 ali več vrst različnih prigrizkov* ***–******3 točke,***
* *za izvirnost ponudbe (ponudba, ki je v mestu še ne poznamo) lahko ponudnik prejme* ***6 točk****.*

**Programska ponudba** naj zajema organizacijo dogodkov in podporo dogodkom kulturnega značaja. Predvideva se organizacija dogodkov kot so koncerti, literarni in družabni večeri ter drugi dogodki, ki pomembno bogatijo in dopolnjujejo mestno ponudbo.

***Obrazložitev:***

*Pri ponudbi kulturnega programa ponudnik lahko zbere največ 30 točk. Ocenjuje se število in kvaliteta dogodkov ter ujemanje le-teh s programom LGM.*

*Sklop 1:*

*kvaliteten koncertno-glasbeni dogodek* ***–******5 točk****,*

*Za vsak dodaten koncertno-glasbeni dogodek* ***–******dodatnih 2,5 točk, do največ 5 točk.***

*Sklop 2:*

*kvaliteten kulturno-družabni dogodek* ***– 5 točk****,*

*Za vsak dodaten kulturno-družabni dogodek –* ***dodatni 2,5 točki, do največ 5 točk.***

*Sklop 3:*

*inovativen program, ki odseva povezovanje z različnimi ciljnimi skupinami mesta (kot npr. otroci, družine, študentje, starostniki)* ***– 5 točk****.*

*Za vsak dodaten inovativen program, ki odsevajo povezovanje z različnimi ciljnimi skupinami mesta se prejme* ***dodatni 2,5 točki, do največ 5 točk.***

1. **VELJAVNOST PONUDBE**
   1. OBLIKA PONUDBE

Ponudnik mora oddati 1 izvod ponudbene dokumentacije skladno z navodili javnega povabila. Ponudba se sestavi tako, da ponudnik vpiše zahtevane podatke v obrazce, ki so sestavni del dokumentacije javnega povabila oz. njenih posameznih delov. Ponudba mora vsebovati vsa zahtevana poglavja z obrazci in prilogami, izpolnjenimi v skladu z zahtevami. Ponudba mora biti podana na obrazcih javnega povabila, razen kjer je določeno, da ponudnik sam predloži zahtevane dokumente.

Ponudbe, ki ne bodo pravilno izpolnjene, podpisane in žigosane, bodo izločene.

Ponudbe z dokazili ponudniki pošljejo priporočeno na naslov:

***Lutkovno gledališče Maribor, Vojašniški trg 2A, 2000 Maribor.***

Zahtevano je:

* da so vsi dokumenti, predloženi v ponudbi, zvezani z vrvico v celoto ali zapečateni tako, da posameznih listov oziroma prilog ni možno naknadno vložiti, odstraniti ali zamenjati brez vidne poškodbe listov oz. pečata ter
* da ponudnik ponudbo pošlje v zapečateni ali zaprti ovojnici tako, da je na odpiranju možno preveriti, da je zaprta tako, kot je bila oddana. Na ovojnici mora biti na sprednji strani navedeno:

**NE ODPIRAJ – Javno zbiranje ponudb za oddajo prostorov LGM**, na zadnji strani pa mora biti naveden celoten naziv in naslov ponudnika.

* 1. ROK ZA ODDAJO PONUDBE

Rok za oddajo ponudbe je do vključno **4. 4. 2024**. Za pravočasno oddano ponudbo velja ponudba priporočeno oddana na pošti do vključno **4. 4. 2024.**

Ponudbe, ki bodo prispele po roku, določenem za oddajo, bodo neodprte vrnjene pošiljatelju.

* 1. JAVNO ODPIRANJE PONUDB

Javno odpiranje ponudb bo v prostorih LGM, Vojašniški trg 2A, Maribor dne **8. 4. 2024 ob** **12. uri**. Ob odpiranju ponudb se bo sestavil zapisnik.

Predstavniki ponudnikov se morajo v primeru udeležbe na javnem odpiranju ponudb izkazati s pooblastilom ponudnika.

* 1. OCENJEVANJE PONUDB IN IZBOR

Ocenjevanje ponudb in izbor pravočasno prispelih in popolnih ponudb bo izvedeno v roku dveh dni od javnega odpiranja ponudb.

Ocenjevanje ponudb in izbor bo izvedla tričlanska komisija, imenovana v LGM, ki bo vse ponudnike obvestila o izboru oziroma nadaljevanju postopka. Komisija lahko v skladu s tretjim odstavkom 22. člena ZSPDSLS opravi s ponudniki dodatna pogajanja za dosego čim ugodnejših pogojev.

Izbran bo ponudnik, ki bo izpolnjeval vse pogoje in dosegel najvišje število točk po merilih. O izbiri najugodnejšega ponudnika bodo ponudniki pisno obveščeni v 8 dneh od izbora. V primeru, da dva ponudnika prejmeta enako število točk, bo izbran ponudnik, ki je prejel več točk po merilih c. - Program ponudnika. V primeru, da je število točk pri obeh ponudnikih tudi v tem primeru enako, ima prednost ponudnik, ki je zbral večje število točk pri Programski ponudbi.

LGM si pridružuje pravico, da brez kakršne koli odškodninske odgovornosti do sklenitve pogodbe prekine oziroma ustavi postopek zbiranja ponudb oziroma ne izbere nobene ponudbe, ne da bi za to navedla razloge. LGM lahko po lastni presoji sklene, da se postopek zbiranja ponudb ponovi, lahko tudi pod spremenjenimi pogoji.

* 1. VELJAVNOST PONUDBE

Ponudba mora veljati najmanj 45 dni od roka za odpiranje ponudb. Ponudba, ki velja krajši čas, bo izločena.

1. **SKLENITEV POGODBE**

V 15 dneh po prejemu obvestila o izbiri najugodnejšega ponudnika mora le-ta pristopiti k podpisu pogodbe. V primeru, da tega ne stori, bo to pomenilo, da je odstopil od pogodbe in lahko LGM sklene pogodbo z drugim najugodnejšim ponudnikom ali ponovi postopek javnega povabila.

1. **DOKUMENTI, KI SESTAVLJAJO PONUDBO**

* podatki o ponudniku (Obrazec 1),
* obrazec z referencami ponudnika (Obrazec 2),
* obrazec Izjave ponudnika (Obrazec 3),
* dokazila glede registracije za opravljanje gostinske dejavnosti (Obrazec 4),
* potrdilo davčnega urada o plačanih davkih in prispevkih (Obrazec 5),
* potrdilo banke, da ponudnik v zadnjih 6 mesecih ni imel blokade bančnih računov, in sicer za vsak račun posebej (Obrazec 6),
* obrazec, izjava ponudnika, da se strinja z vsebino pogodbe (Obrazec 7),
* gostinska ponudba ponudnika,
* programska ponudba ponudnika,

Obrazec služi ponudniku kot kazalo za pregled potrebne dokumentacije, ki je zahtevana za prijavo na javno zbiranje ponudb.

**Obrazec 1**

**PONUDBA ZA ODDAJO PROSTOROV**

Na podlagi objavljenega javnega zbiranja ponudb LGM, Vojašniški trg 2A, **za oddajo gostinskega prostora v Avditoriju LGM v uporabo za izvajanje programsko – gostinske dejavnosti**

(objava na spletni straniLGM www.lgm.si)dajemo naslednjo ponudbo:

**Javno zbiranje ponudb**

**1.** Podatki o ponudniku:

Firma oziroma ime:

Sedež:

Elektronski naslov:

Zakoniti zastopnik:

Matična številka:

ID številka za DDV:

Številka transakcijskega računa:

Kontaktna oseba in kontakt:

**2.** Ponujena mesečna višina najemnina brez DDV – LGM ni davčni zavezanec:

**Lokal: \_\_\_\_\_\_\_\_ EUR/mesec,**  **(minimalno 3 mesece)**

Druge obvezne priloge:

* Seznam referenc (obrazec 2)
* Izjava ponudnika (obrazec 3)
* Dokazilo o registraciji za opravljanje gostinske in ustrezne programske dejavnosti (obrazec 4)
* Potrdilo davčnega urada o plačanih davkih in prispevkih (obrazec 5)
* Potrdilo banke o neblokadi bančnih računov v zadnjih 6 mesecih (obrazec 6)
* Izjava ponudnika, da se strinja in sprejema vsebino Pogodbe o uporabi prostorov v in pred LGM za izvajanje programsko-gostinske dejavnosti (obrazec 7)
* Gostinska ponudba ponudnika,
* Programska ponudba ponudnika,

Kraj in datum: Žig in podpis pooblaščene osebe ponudnika:

**Obrazec 2**

**PONUDNIK:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**REFERENCE PONUDNIKA V ZADNJIH DVEH LETIH1**

Z referencami so mišljene ponudnikove izkušnje pri izvajanju gostinske ter programske dejavnosti v zadnjih dveh letih. Zaželeno je izvajanje gostinske dejavnosti v kulturnih institucijah. Reference morajo biti opisane in ustrezno dokumentirane (npr. potrdilo najemodajalca prostorov, naslov spletne strani, pisna priporočila, certifikati, pohvale in priznanja, morebitna priporočila pristojne sekcije gostincev pri Gospodarski ali Obrtni zbornici ipd.). Iz opisa referenc mora izhajati, da ima ponudnik izkušnje tudi s pripravo prigrizkov.

|  |  |
| --- | --- |
| **Naziv** | **Opis** (od kdaj obratuje, kje se nahaja, vrsta gostinske in programske ponudbe, naslov spletne strani ipd.) |
| 1. |  |
| 2. |  |
| 3. |  |

Kraj in datum: Žig in podpis pooblaščene osebe ponudnika:

1 Ponudnik lahko reference dodatno opiše na posebnih listih, ki jih mora na koncu podpisati, žigosati in navesti datum ter priložiti temu obrazcu.

**Obrazec 3**

**PONUDNIK:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IZJAVA PONUDNIKA**

* Izjavljamo, da smo registrirani in strokovno usposobljeni za opravljanje gostinske in ustrezne programske dejavnosti;
* Izjavljamo, da smo finančno stabilni, da imamo izkušnje in zaposlene, ki so sposobni izvesti pogodbene zahteve;
* Izjavljamo, da imajo delavci, ki bodo delali v gostinskem lokalu, predpisano izobrazbo/kvalifikacijo in izpolnjujejo vse druge pogoje za delo v gostinstvu;
* Izjavljamo, da nismo v postopku prisilne poravnave, stečajnem postopku ali likvidacijskem postopku;
* Izjavljamo, da nismo prenehali poslovati na podlagi sodne in druge prisilne odločbe;
* Izjavljamo, da imamo poravnane poslovne obveznosti;
* Izjavljamo, da proti nam v zadnjih petih letih pred objavo razpisa ni bila izdana pravnomočna odločba za kaznivo dejanje, ki je povezano z našim poslovanjem ali izdana pravnomočna sodna ali upravna odločba, s katero nam je prepovedano opravljanje dejavnosti, ki je predmet razpisa;
* Izjavljamo, da smo popolnoma seznanjeni s stanjem prostorov, ki so predmet oddaje v uporabo;
* Izjavljamo, da naša ponudba velja še 45 dni od dneva javnega odpiranja ponudb;
* Sprejemamo vse pogoje in zahteve iz te razpisne dokumentacije za oddajo prostorov in dela dvorišča LGM, vključno z določili predloženega vzorca pogodbe o oddaji prostorov v uporabo;
* Izjavljamo, da so naše izjave in podatki, ki so podani v ponudbeni dokumentaciji, resnični, in da fotokopije priloženih listin ustrezajo originalu. Za podane podatke, njihovo resničnost in ustreznost fotokopij prevzemamo popolno odgovornost;
* Soglašamo, da organizator postopka pri pristojnih institucijah po potrebi preveri točnost vseh naših navedb kot tudi predloženih podatkov oziroma listin in ga s podpisom te listino za poizvedbo izrecno pooblaščamo.

Kraj in datum: Žig in podpis pooblaščene osebe ponudnika:

**Obrazec 4**

**PONUDNIK:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Dokazila glede registracije za opravljanje gostinske in programske dejavnosti:

− za pravne osebe izpisek iz sodnega registra, ki ni starejši od 15 dni,

− za samostojne podjetnike obrtno dovoljenje oziroma priglasitveni list.

Kraj in datum: Žig in podpis pooblaščene osebe ponudnika:

**Obrazec 5**

**PONUDNIK:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Potrdilo o plačanih davkih in prispevkih (potrdilo davčnega urada, ki ni starejše od 15 dni).

Kraj in datum: Žig in podpis pooblaščene osebe ponudnika:

**Obrazec 6**

**PONUDNIK:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**TRANSAKCIJSKI RAČUNI**

Transakcijske račune imamo pri naslednjih bankah:

BANKA ŠTEVILKA RAČUNA

|  |  |  |
| --- | --- | --- |
| 1 |  |  |
| 2 |  |  |
| 3 |  |  |
| 4 |  |  |

Izjavljamo, da:

* Pri drugih bankah nimamo nobenega transakcijskega računa.
* Nobenega od transakcijskih računov nismo imeli blokiranega v zadnjih **6 (šestih) mesecih** pred datumom objave tega javnega razpisa, kar je razvidno iz originalnih bančnih potrdil v prilogi.

**Priloga**: BANČNA POTRDILA: pravne osebe in samostojni podjetniki predložijo potrdilo vsake poslovne banke, da račun ni blokiran najmanj 6 mesecev pred datumom objave tega razpisa.

Kraj in datum: Žig in podpis pooblaščene osebe ponudnika:

**Obrazec 7**

**PONUDNIK:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Izjavljamo, da se strinjamo z vsebino **Pogodbe o uporabi prostorov v in pred LGM za izvajanje programsko-gostinske dejavnosti,** objavljene v tem javnem povabilu.

Kraj in datum: Žig in podpis pooblaščene osebe ponudnika: